X5 M50d: siin on paber, mis lubab meil sõita! | emapidur
X5 M50d: siin on paber, mis lubab meil sõita!
Ylle Rajasaar / 8. märts 2014
Kordamine on kadeduse ema. Tehnilised andmed:
R6, 3-liitrine tri-turbo diisel; 280 kW/320 hj; 740 Nm ja 5,3 sekundiga sajani.
Müügiosakond soovitas volitust kindlasti kaasas kanda, sest politsei pidavat seda masinat armastama; ja ühtlasi tuleb siis roolis olles näidata ette, et sa tõesti tohid seal olla. On ainult üks koht, kus kõik asjad on alati korrektselt hoitud: abikaasa käes. Seega, koju jõudes kobasin pisut oma käekotis ringi ja ulatasin talle viisakalt kokku volditud paberi, palvega, seda endaga kogu aeg kaasas kanda. Et äkki läheb vaja.
Õhtul läksid mehed rannikuserval “rajale”, sealsamas, kus ma ise paar nädalat tagasi oma adrekalaksu kätte sain. Mõne tunni pärast nad tulid, näod sirgelt krampis nagu oleks hambaarstil käinud ja kumbagi kõrva kolm süsti saanud. Aga õnnelikud.
Hommikul tõstis abikaasa taskuid tühjaks ja pani volituse lauale. Ja jäi seda siis sõrmitsema, ise näost imelik. Selgus, ta oli eile õhtu otsa endaga kaasas kandnud ja hoolega valvanud tohtri saatekirja… Volitus lebas südamerahuga jätkuvalt minu ridikülis.
Nüüd kujutage ette olukorda, kus politsei peatab Neeme küla ringristmikul viieteistkümnendat ringi vilistava M50 ja leiab roolist ja tagaistmelt heas hambumuses mehed ning kõrvalistmelt tasase naisterahva, kes paberkotti suu ees hoiab:
– teie sõidudokumendid, palun!
– (tagaistmelt) üks hetk, kohe otsime. Palun!
– mmm… mis see on?
– see on volitus, et on õigus sõita.
– saatekiri?!
– ei, volitus. Täna kirjutati välja! Esmaspäevani võime siin sõita!
– saatekiri psühhiaatrile?!
Õnneks või kahjuks jäi see intsident päriselus olemata. Erinevalt ringristmiku karussellist, mis külaelanike tähelepanu tõmbas; kiiretest kõrvalteedest, suurepärasest munakiviteest, kallakutest ronimisest ja istmesse täpiks tõmbumisest kui korralikult gaasi anda- see kõik oli ja on päris. M50d, kunagi ka pikemalt ja tõsisemas toonis.
8. märts 2014 in Autod, Le Fun!. Sildid:BMW, M-soovitus, sõidurõõm
Sõbrapäeva eri: leedid ja lelod ehk mina pean disaini saama!
Opel Cascada, idekas Non-Bikemouse’i sõiduvahend!
← Reedene eputamiseminut ehk BMW Perfomance’id Rootsist
Jeep Grand Cherokee: see on vist siis see “pereisa”… →
One thought on “X5 M50d: siin on paber, mis lubab meil sõita!”
Pingback: Ema läks autodesse! Kes valvab lapsi?! | emapidur